BANDAR PANAMA, PANAMA 20 DISEMBER 1989
Pada pagi ini, presiden memberi mandat kepada tentera AS
untuk melaksanakan misi di Panama bagi melindungi rakyat Amerika,
memulihkan proses demokrasi,
memelihara integriti Perjanjian Terusan Panama
dan menangkap Manuel Noriega.
Secara harfiahnya AS yang bina, urus dan memiliki Terusan Panama
sehinggalah pentadbiran Carter serahkannya semula kepada Panama.
Kemudian, Noriega mula berkuasa.
Sebenarnya, dia barua kerajaan AS
dalam memerangi dadah.
Pada masa sama, dia bersekongkol dengan penyeludup.
AS dah serah terusan itu kepada Panama,
jadi kami tak boleh buat apa-apa kerana diktator macam Noriega
yang terlalu berkuasa dan terlibat dalam penyeludupan dadah.
Sebelum Operasi Just Cause dilancarkan,
maklumat yang diterima mengatakan, "Kami tahu setiap gerak-geri Noriega."
Setibanya di Panama, tiada sesiapa tahu lokasi dia.
Kami dah sampai di Panama, tapi Noriega hilang entah ke mana.
Jadi, pemburuan pun bermula.
AGENSI PERISIKAN PUSAT (CIA)
SULIT
OPERASI JUST CAUSE
TERUSAN PANAMA, PANAMA
Terusan Panama yang dibuka pada 1914 menghubungkan Lautan Pasifik dan Atlantik.
Ia dibina oleh Amerika Syarikat, merentasi hutan belantara
dengan ribuan tenaga buruh dari China dan Itali.
Terusan Panama siap sepenuhnya pada tahun 1914.
Awal tahun 1914,
AS berjaya meyakinkan Panama untuk memerdekakan diri daripada Colombia.
Kawasan terusan itu merupakan titik paling sempit
antara kedua-dua lautan.
Walaupun paras laut berbeza, ia tetap titik paling sempit.
Perancis cuba bina terusan itu,
tapi disebabkan malaria dan sebagainya, ia gagal disiapkan.
Kemudian, Amerika Syarikat ambil alih dan berjaya menyiapkannya.
Kerajaan AS mewujudkan Zon Terusan
yang merangkumi kawasan selebar 32 km dan sepanjang 64 km.
Itulah yang mencetuskan kontroversi perjanjian dengan Panama
kerana secara harfiahnya, terusan itu milik Amerika Syarikat.
Zon Terusan ada kerajaan, undang-undang dan penjaranya sendiri.
Kalau rakyat Panama menyeberangi terusan itu melalui lebuh raya,
mereka tertakluk pada undang-undang AS.
Akhirnya, ia mencetuskan satu konflik besar.
Di bawah pentadbiran Carter,
dia bersetuju untuk serahkan Zon Terusan kepada Panama.
BANGUNAN KESATUAN PAN AMERIKA WASHINGTON, AS
Dengan penyerahan ini, Panama akan mainkan peranan lebih penting
dalam operasi dan pertahanan terusan sepanjang 23 tahun akan datang.
Selepas itu, AS masih berhak menangani sebarang ancaman
terhadap dasar keberkecualian dan keterbukaan Terusan Panama.
Selepas perjanjian itu dimeterai,
sebuah divisyen operasi, Perjanjian Bersama, ditubuhkan.
Saya ketuanya.
Saya ketua operasi SOUTHCOM.
Panama terpaksa terima kehadiran tentera AS.
Kami yang urus terusan itu sehingga tahun 2000.
Kekuatan anggota seramai 12,000 orang, yakni yang terbesar.
Selain itu, kami ada kira-kira 12,000 orang tentera simpanan
dan 20,000 lagi rakyat Amerika di kawasan Zon Terusan.
CIA dan tentera AS
ialah pemegang saham terbesar di Panama.
Panama sangat penting bagi AS kerana Terusan Panama.
Ia laluan perdagangan dan perkapalan utama,
jadi ia aset penting bagi AS.
Perjanjian Terusan Panama ditandatangani bersama Torrijos.
Torrijos seorang diktator.
Dia seorang yang sangat berkarisma, nasionalis dan popular.
Hubungan kami baik.
Noriega ialah ketua perisik Torrijos.
Dia tahu kepentingan propaganda, intimidasi,
perdayaan, sumber dan rangkaian.
Orang gelar dia "muka nanas" kerana muka dia penuh parut cacar.
Satu muka.
Dia rasa terhina dengan gelaran itu.
Dia tak suka, tapi apa boleh buat?
Zaman kanak-kanak dan remaja Noriega sangat menarik.
Ibu dia seorang pembantu rumah yang cuba sedaya upaya
untuk berikan yang terbaik untuk Noriega.
Noriega diterima masuk ke akademi tentera di Peru
dan lulus dengan cemerlang.
Dia pulang ke Panama sebagai leftenan
dan ditugaskan di bawah pimpinan Omar Torrijos.
Dia jadi anak didik kesayangan Torrijos.
Disebabkan itu, dia senang naik pangkat.
Dia dinaikkan pangkat sebagai ketua perisik pada 1971.
Dia banyak membantu AS semasa krisis Amerika Tengah,
menyokong polisi serantau AS dan membekalkan banyak maklumat penting.
Kami sangat berterima kasih.
Pejuang kebebasan di Nicaragua
boleh mengibarkan panji demokrasi di Amerika Tengah
dengan sokongan kita sekarang. Esok dah terlambat.
Ketika itu, di Amerika Tengah,
AS cuba menjatuhkan parti pemerintah Nicaragua, Sandinista.
Mereka disokong oleh Cuba
dan Cuba ialah sekutu Kesatuan Soviet,
jadi situasinya membimbangkan.
Noriega baik dengan Cuba.
Dia kongsi maklumat yang diterima daripada barua dia.
Pada masa sama, saya percaya dia beritahu Cuba
tentang rancangan dan strategi kami.
Ramai yang mempersoalkan kredibiliti dia.
Saya tahu CIA bayar Noriega
200,000 dolar setahun untuk maklumat.
Noriega terima pampasan, tapi ia merupakan bayaran untuk…
Untuk kumpul dan salurkan maklumat kepada kami,
dari segi penyediaan peralatan yang kami perlu gunakan
untuk kumpul maklumat tentang sasaran penting,
tapi Noriega dan korupsi tak dapat dipisahkan.
Dia kenal orang-orang penting di Panama,
jadi dia aset penting bagi kerajaan Panama ketika itu,
khususnya Torrijos.
31 JULAI 1981
Omar Torrijos terbunuh dalam satu nahas udara.
TORRIJOS TERBUNUH DALAM NAHAS KAPAL TERBANG
Punca nahas masih belum diketahui.
Menurut pihak berkuasa, pesawat beliau terhempas.
Sebaliknya, menurut saksi, pesawat itu meletup di udara.
Meskipun ia diisytiharkan sebagai kemalangan,
ramai yang beranggapan beliau dibunuh.
BENJAMÍN COLAMARCO
BEKAS KETUA BATALION DIGNITY KEMENTERIAN KERJA RAYA PANAMA
Selepas Jeneral Torrijos terbunuh di Cerro Marta pada 31 Julai 1981,
Panama dilanda ketidakstabilan politik.
Torrijos bukan presiden, tapi ketua kerajaan.
Sejak itu, Jeneral Noriega ambil alih Pengawal Kebangsaan
atau Pasukan Pertahanan.
Dia yang arahkan peralihan tersebut.
Dia jadi ketua Pasukan Pertahanan Panama,
berjaya meraih sokongan, sekali gus menjadi orang kuat Panama.
Dia bukan presiden, tapi watak penting.
Diktator di Panama.
Dia tahu sumber kekayaan, kenal golongan atasan Panama
dan bergelumang dalam pelbagai cabang korupsi.
Paling teruk ialah penyeludupan dadah.
Noriega mengeksploitasi Panama sebagai pusat transit penyeludupan dadah.
Dia yang kawal jalan air.
Dari Colombia, terus ke Miami dan Eropah.
Dia bina rangkaian kerjasama dengan raja-raja dadah
daripada pelbagai kartel dan terima habuan yang lumayan.
Kalau kartel nak perlindungan atau laluan selamat melalui terusan.
dia akan berikannya.
Bagi kartel, ia satu hubungan yang penting.
Sehubungan dengan itu,
Panama jadi syurga penyeludupan dadah dan korupsi.
AS bimbang dengan situasi tersebut.
Pada 1986, Presiden Reagan mengarahkan Agensi Perisikan Pusat (CIA)
mengumpul maklumat untuk melumpuhkan organisasi penyeludupan dadah.
Kami tubuhkan Pasukan Petugas Panama untuk tingkatkan maklumat risikan.
Itulah situasinya setibanya saya di Panama buat kali kedua pada 1986.
Saya minta senarai syarikat yang dapat tender dengan kedutaan
untuk semak syarikat yang ada kaitan dengan Noriega.
Semuanya ada kaitan dengan Noriega.
Noriega kawal mereka,
jadi saya lucutkan tender semua syarikat itu
dan lantik syarikat dari AS.
Misi saya ialah singkirkan pengaruh Noriega.
Disebabkan itu, kami jadi musuh ketat.
Tiada negara yang suka kehadiran tentera asing,
jadi Noriega mula rasa tercabar.
Tak lama kemudian, dia mula mempersoalkan
kesetiaan dan niat AS sebagai sekutu Panama
dan mula memprovokasi AS dalam pelbagai cara.
JOHN POINDEXTER PENASIHAT KESELAMATAN REAGAN
Poindexter minta Jeneral Noriega campur tangan
bagi pihak Kontra di Nicaragua.
Malah, dia minta Noriega pinjamkan sebahagian wilayah Panama
sebagai medan latihan anggota Kontra sebelum bertempur di Nicaragua.
Jeneral Noriega bertegas yang dia takkan benarkannya.
AS anggap Jeneral Manuel Antonio Noriega ialah penghalang
untuk merealisasikan objektif geostrategik dan politik AS.
Dia jadi antagonis, lantang menyuarakan ketidakpuashatian
dan memprovokasi AS secara terang-terangan.
Dia mula berani mempersendakan polisi Amerika Tengah AS.
Parang ini lambang maruah dan keberanian rakyat Panama.
Kita takkan berundur walau seinci pun!
Dia mula menindas orang awam
dan menyekat kebebasan politik di Panama.
Dia mula menyeksa dan membunuh seteru politiknya.
Sampai satu tahap, kami tahu kami tak boleh lagi berdiam diri.
Kami tahu kami mesti buat sesuatu,
jadi kami buat keputusan untuk putuskan hubungan dengan dia.
Presiden George HW Bush hentikan bantuan ekonomi dan ketenteraan ke Panama,
jadi huru-hara tercetus.
Pada 1988, Noriega dituduh menyeludup dadah di Amerika Syarikat.
NORIEGA SASARAN NOMBOR 1
"SARANG SAMSENG"
Pemerintah Panama yang dituduh menyeludup dadah
masih bebas menaiki helikopter yang dihadiahkan Amerika Syarikat.
Jeneral Manuel Noriega merupakan komander tentera
dan lelaki paling berkuasa di Panama.
Sebagai ketua pasukan,
saya perlu hadir ke mesyuarat Majlis Keselamatan Negara
di Rumah Putih.
Objektif mesyuarat itu
adalah untuk desak dia letak jawatan secara aman
dan serahkan Panama kepada sebuah kerajaan demokrasi.
Singkir Noriega?
Ya, kami nak singkirkan dia.
BANDAR PANAMA, PANAMA MAC 1989
Pada Mac 1989, ada satu percubaan rampasan kuasa
oleh anggota tenteranya sendiri.
Mereka ditangkap dan dihukum mati.
Sejak sekian lama, Jeneral Noriega dibela oleh CIA,
jadi dia tahu kuasa propaganda.
Sekali lagi, dia berjaya menepis ancaman terhadap pengaruhnya.
Semakin kuat tekanan yang diberikan AS,
semakin kuat cengkaman pengaruh Noriega.
Kami tak nak buat rampasan kuasa.
Kami tak bekalkan senjata atau latih sesiapa pun.
Kami cuma yakinkan tentera untuk desak Noriega letak jawatan.
Kurt Muse ialah warganegara Amerika yang bermastautin di Panama.
Ayah dia memiliki syarikat grafik dan dia bekerja untuk ayahnya.
Anak-anak dia belajar di sekolah di Panama.
Dia sebahagian daripada komuniti Panama dan hidup ikut budaya mereka.
Namun sepertimana kawan-kawan Panama dia yang lain,
dia menentang penyalahgunaan kuasa dan kekejaman Noriega.
Mereka gelar diri sebagai "Radio Voz de la Libertad".
Mereka dapat tahu yang mereka boleh pintas
transmisi radio komersial daripada stesen radio komersial
di pusat bandar Panama, ambil alih isyarat
dan siarkan program mereka sendiri.
Pada masa itu, mereka cuma bersiaran sekali-sekala,
menyebarkan mesej pendek anti-Noriega dan pro-demokrasi.
Suara Kebebasan.
AS salurkan dana kepada mereka untuk sewa rumah selamat
di beberapa lokasi di sekitar pusat Bandar Panama.
Kami bekalkan peralatan canggih
yang boleh diprogramkan untuk rampas transmisi stesen lain.
Kemudian, kami buat keputusan untuk memanfaatkan kelebihan itu
untuk beri tekanan kepada Noriega kerana kami tahu dia akan main kotor.
Dia akan memanipulasi proses pilihan raya.
Kami siapkan peralatan dan tunggu hari pilihan raya.
Pada hari itu, kami akan terima keputusan pemberian suara eksit.
Kemudian, kami akan baca skrip yang kami tulis.
"Perhatian. Segera.
Siaran ini dipintas untuk menghebahkan
keputusan sebenar pilihan raya berdasarkan pemberian suara eksit."
Kami semak keputusan yang diterima
daripada pemberian suara eksit, tutup transmisi dan pantau
komunikasi tentera Panama untuk pastikan mereka tak cari kami.
Kami berjaya.
Kami habiskan hampir sehari suntuk untuk hantar mesej
dan pintas komunikasi radio mereka.
Tiba-tiba, Noriega hentikan pengiraan undi.
Dua hari selepas itu, dia batalkan pilihan raya.
Alasannya sebab ada campur tangan pihak luar.
Batalion Dignity ialah simbol
beberapa kumpulan penting rakyat Panama
yang bergerak secara sukarela sebagai tentera awam militia
sebagai tentera sokongan Pasukan Pertahanan.
Objektif kami ialah mengelakkan campur tangan tentera asing.
Nama saya Amadís Jiménez De Sandoval.
Saya kapten Pasukan Pertahanan semasa pencerobohan itu.
AMADÍS JIMÉNEZ KOLONEL PASUKAN PERTAHANAN PANAMA (BERSARA)
Saya dan Benjamín Colamarco kawan lama.
Seperti kebanyakan pemuda waktu itu, dia seorang yang sangat idealis.
Dia menyanjung tinggi semangat nasionalisme
dan kedaulatan Panama.
Dia komander Batalion Dignity.
Selepas pilihan raya itu dibatalkan,
orang ramai turun ke jalanan dan melakukan protes.
Noriega arahkan Pasukan Pertahanan Panama
dan Batalion Dignity
untuk serang ahli politik yang menang kerusi pilihan raya.
Salah seorangnya ialah Billy Ford.
Dia diserang di kaki lima, pengawal peribadi dia dibunuh
dan Ford parah dibelasah.
Penyokong Noriega menyerang pemimpin pembangkang
dan penyokong mereka di Panama hari ini.
Calon presiden pembangkang, Guillermo Endara, dipukul sampai pengsan.
Calon naib presidennya juga parah akibat dibelasah.
Dia tunjuk kepada dunia yang sebenarnya dia seorang diktator.
Dari situlah bermulanya kejatuhan dia.
KERAJAAN SAMSENG ADAKAH AS AKAN CAMPUR TANGAN?
Saya diserap ke sebuah unit operasi khas.
Ia dipanggil Sel Gabungan Perisikan Bersama.
Tugas kami ialah menjejak, menganalisis dan meramal pergerakan Noriega.
Pasukan kami dihantar ke Panama pada November 1989.
Saya akan berjoging di Amador Causeway
yang merupakan lokasi ibu pejabat Noriega,
korek maklumat daripada pengawal keselamatan
dan laporkan semula semua maklumat itu.
Setibanya di Panama, saya berkenalan dengan orang
yang mungkin tahu keberadaan atau pergerakan Noriega
supaya kami boleh ramal tindakan dia.
Noriega ada perempuan simpanan, Vicky Amado.
Saya pergi ke salah sebuah salun kuku kegemaran dia
dan cuba korek maklumat di sana.
Saya juga tahu Noriega selalu bertandang ke rumah seorang bomoh.
Dia mengamalkan voodoo atau Santería dalam bahasa Sepanyol.
Dia percaya ilmu hitam boleh mengukuhkan kuasa
dan meluaskan pengaruh dia.
FORT CLAYTON, PANAMA 16 DISEMBER 1989
Malam itu, kami buat parti Krismas.
Tiba-tiba, Jeneral Cisneros arahkan parti itu dihentikan.
Saya ambil mikrofon dan cakap, "Maaf sebab batalkan parti kamu,
tapi ada berita buruk.
Semua pegawai diminta melaporkan diri di pangkalan serta-merta."
Saya diberitahu yang seorang leftenan tentera laut mati dibunuh.
TENTERA LAUT YANG DIBUNUH DI PANAMA IALAH WARGANEGARA COLOMBIA
Dia keluar bersama dua orang kawan.
Ada sekatan jalan raya depan ibu pejabat tentera Panama.
Mereka diarahkan berhenti.
Dia rempuh sekatan itu, ditembak dan mati.
Semasa beri taklimat kepada Presiden Bush,
mereka terangkan kronologi pembunuhan tentera laut itu.
Seorang lagi leftenan tentera laut dan isterinya turut diserang.
Mereka ditahan di sekatan jalan raya yang sama.
Dia diarah turun kereta, dipukul dan isterinya dicabul.
Sebab itu Bush arahkan operasi itu dilancarkan.
Operasi Just Cause.
Orang Panama gelarnya "pencerobohan Amerika",
jadi saya akan gelarnya pencerobohan AS ke atas Panama.
Itulah hakikatnya.
19 DISEMBER 1989 10.00 MALAM
Saya baru nak balik.
Kira-kira pukul 10.00 malam, saya terima panggilan…
daripada Kapten Moisés Cortizo…
yang berpangkalan di Fort Amador.
Kapten Cortizo beritahu saya,
"Benjamín, ada sesuatu tak kena.
Kami terputus komunikasi dengan rakan sejawat Amerika,
tentera AS di Panama."
Kami bergegas ke lokasi sekatan jalan raya tersebut.
Kami nampak serpihan lampu yang pecah dan tiada tentera yang berkawal.
Tentera Panama atau AS.
Di sebelah kirinya ialah pangkalan tentera AS.
Kawasan Markas Tentera Laut AS gelap-gelita.
Gelap segelap-gelapnya.
Saya sarjan komander rejimen Batalion Infantri AS di Panama.
Batalion Kelima, 87 Infantri.
Pasukan Delta terlibat dalam pencerobohan Panama,
Operasi Just Cause, atas dua sebab.
Pertama, dah berbulan-bulan kami menjejaki Noriega.
Sebab kedua ialah Kurt Muse.
Kurt Muse salah seorang ahli Voz de la Libertad di Panama.
Dia terbang ke AS dan pulang ke Panama.
Ada pembelot dalam kalangan mereka…
dan Kurt dihumban ke penjara.
Kurt ditahan di Penjara Modelo, di pusat bandar, di Chorrillo,
setentang dengan ibu pejabat Pasukan Pertahanan Panama.
AS tahu mereka mesti bebaskan Kurt
sebelum mulakan pencerobohan ke atas Panama.
Misi itu dipanggil Acid Gambit.
Semasa Operasi Just Cause dilancarkan, saya diserap ke unit misi khas tentera.
Unit misi khas tentera ialah salah satu
daripada cabang unit khas lain.
Pasukan Delta ialah golongan elit tentera kami.
Mereka boleh tangani semua situasi dengan jaya dan selamat.
Kami mesti selamatkan Kurt Muse dari penjara
kerana dia boleh dibunuh bila-bila masa saja di penjara.
11.35 MALAM
Dah lama perisik Pasukan Delta kumpul maklumat untuk misi itu.
Saya kenal Lee semasa dia sertai kursus latihan operator di Delta.
Mereka mendarat di bumbung Penjara Modelo,
menyerbu masuk,
letupkan pintu dan sel penjara
menggunakan bom khas,
cari Kurt Muse dan sumbat dia ke dalam helikopter.
Malangnya, helikopter itu ditembak
dan terhempas di jalan raya.
Tentera AS hantar bantuan.
Kami hantar trak dan pasukan bersenjata ke lokasi,
selamatkan Kurt Muse dan bawa dia balik ke pangkalan.
Misi itu agak dramatik.
Dua orang anggota Pasukan Delta ditembak,
tapi tiada sesiapa terkorban dan semua orang gembira.
Pada skala satu sampai sepuluh, saya bagi sepuluh.
TENGAH MALAM
Sementara itu, yang lain bergerak menaiki helikopter
ke Fort Amador dan buat persiapan sebelum operasi dilancarkan.
Serangan secara serentak akan dilancarkan
di Zon Terusan, Fort Amador,
Lapangan Terbang Panama, Torrijos, Fort Cimarron
dan Rio Hato yang terletak jauh di utara.
Divisyen Udara ke-82 turut dikerahkan.
Pasukan payung terjun Navy SEAL turun di Panamá Viejo.
Ketika itu, air laut surut.
Maksudnya, garis pesisir laut sangat jauh.
Malangnya malam itu, empat anggota Navy SEAL terkorban.
Situasi waktu itu memang huru-hara.
Kami bukan menceroboh. Kami masuk ikut pintu belakang.
Sebenarnya, pangkalan tentera Panama
dan AS dipisahkan oleh sebatang jalan saja.
Lintas jalan saja.
Paling penting, kami mesti musnahkan
mana-mana aset Pasukan Pertahanan Panama di El Chorrillo,
pisahkan dan lumpuhkan mereka.
Markas mereka dibedil bertubi-tubi.
Pesawat pengebom AC-130 menggugurkan bom tanpa henti.
Kemudian, ia digempur oleh kompeni Rangers.
Kami tahu Noriega tiada di situ.
Sebab itu kami lancar serangan dari udara, bukan darat.
Pokoknya, ia musnah sejurus operasi bermula.
Banyak nyawa yang terkorban dalam serangan
di markas itu.
Banyak rumah disekitarnya terbakar.
Kebakaran yang berlaku di El Chorrillo dapat dilihat
dari seluruh pelosok bandar.
Kami cuma mampu berdoa yang rumah kami terselamat.
Ia sangat menakutkan.
Chorrillo hangus dijilat api.
Lebih 12 blok persegi.
Orang ramai lari bertempiaran.
Bangunan di situ dibina oleh Perancis semasa projek Terusan Perancis.
Ia dibuat daripada kayu pain yang diimport dari Savannah, Georgia.
Kita tahu betapa maraknya api kalau kayu pain terbakar.
Sesiapa yang uzur, tempang atau terkial-kial nak selamatkan diri
akan mati rentung.
Pada malam 19 Disember,
saya komander Kompeni Infantri Laut Coco Solo.
Saya baru naik pangkat jadi kapten
dan itu hari pertama saya mengetuai kompeni infantri itu.
Nombor telefon unit pun saya tak tahu.
Saya tak tahu pun nama anak-anak buah saya.
Anak-anak buah saya masih terlalu muda.
Umur mereka sekitar 18 hingga 20 tahun.
Ketika pengeboman bermula, mereka sangat takut.
Kami dikepung.
Anak buah saya cakap, "Kapten, jangan keluar! Nanti mati!"
Saya beritahu dia, "Ada satu cara saja untuk selamat.
Kekuatan pihak musuh jauh lebih hebat.
Saya nak serah diri."
Semasa saya cuba serah diri, sebutir bom tangan meledak.
Kompeni saya dibom. Budak itu tak sempat berlindung dan mati.
Dia mati dalam pelukan saya.
Menurut laporan, sepanjang beberapa jam pertama,
lebih 480 butir bom meledak di sekitar ibu kota,
khususnya di kawasan El Chorrillo.
Pertempuran itu berlangsung selama kira-kira sejam.
Ketika itu, saya ditahan di kem tahanan Davis.
Saya tak tahu presiden baharu Panama ialah Presiden Endara.
Kerajaan yang ditubuhkan selepas pencerobohan
diketuai calon-calon pro-AS yang menang dalam pilihan raya lalu.
Endara menggelarnya…
Presiden Endara jumpa Jeneral Cisneros
dan tanya tentang saya.
Waktu itulah saya jumpa Jeneral Cisneros di sebuah rumah selamat di Fort Davis.
Dia nampak sangat marah.
Siapa yang suka negara dia diceroboh?
Saya sangat marah.
Saya beritahu dia yang saya nak balik ke kem tahanan.
Saya tak nak terlibat dalam apa-apa pun.
Saya beritahu dia, "Ia dah berakhir.
Noriega dah cabut.
Dia khianati kamu.
Tiada nyawa lagi yang perlu melayang. Saya nak awak tolong saya."
Cisneros beritahu saya tentang kebakaran di El Chorrillo.
Ramai orang tinggal sehelai sepinggang.
Dia beritahu saya jeneral AS yang lain nak bom Colón
dan mereka rancang nak bomnya malam itu.
Dia minta saya pujuk pegawai dan tentera Panama di Colón serah diri.
Saya tolong dia. Kami tak nak pertumpahan darah berlaku.
Kemudian, kami buat satu panggilan telefon.
Mereka cakap dengan saya dan Jeneral Cisneros.
Dia cakap baik-baik dan minta mereka serah diri secara sukarela
bagi mengelakkan Colón daripada dibedil malam itu.
"Saya takkan bom Colón kalau kamu serah diri.
Kalau nak selamat, angkat bendera putih."
Beberapa jam berlalu.
Tentera Panama mula keluar dan berjalan ke pos pemeriksaan tentera AS.
Dengan itu, pengeboman Colón berjaya dielakkan.
Akhirnya menjelang hari ketiga,
kira-kira 75 peratus tentera Panama serah diri.
Sebelum Operasi Just Cause dilancarkan,
maklumat yang diterima mengatakan, "Kami tahu setiap gerak-geri Noriega."
Datang bila-bila masa saja. Kami tahu lokasi dia."
Sebaik kami tiba di Panama, tiada sesiapa tahu lokasi dia.
Unit yang menjejaki lokasi dia tahu dia hadir ke perjumpaan
di sebelah Atlantik di Colón.
Kemudian, dia ke sebelah Pasifik.
Dia menginap di hotel berhampiran lapangan terbang
dan berjaya loloskan diri.
Rupa-rupanya, tiada sesiapa tahu lokasi dia
kerana dia menyorok di rumah pelacuran.
Dia nampak pesawat AS dan dengar bom meledak di sana-sini,
jadi dia pun menyorok.
Noriega seorang yang bijak. Dia tahu kami nak bunuh dia.
Kami nak bunuh dia.
Matilah dia kalau kami jumpa dia semasa pencerobohan itu.
Sebab itulah dia menyorok di sana-sini.
Dia pakai baju biasa dan diiringi pengawal peribadi,
tapi dia terpaksa berpindah-randah kerana Pasukan Delta buru dia.
Dalam masa enam hari, kami serbu lebih 20 buah tempat
yang disyaki menjadi sarang persembunyian atau perlindungan Noriega,
tapi ceritanya sama saja. Noriega hilang entah ke mana.
QUARRY HEIGHTS, PANAMA 21 DISEMBER 1989
Saya yakin Noriega takkan sanggup menyorok di dalam hutan.
Dia terlalu manja.
Dia terlalu sayang akan Vicky Amado, perempuan simpanannya.
Kemudian, saya mula terfikir.
Mungkin Vicky Amado tahu lokasi dia berikutan kekecohan yang berlaku.
Saya buka buku panduan telefon.
Saya cari nombor telefon kediaman Amado dan buat panggilan.
Tarikh hari itu 21 Disember.
Ibu dia, Norma, yang jawab panggilan saya.
Saya kenalkan diri sebagai Maria.
Saya cakap ada mesej untuk Vicky daripada Noriega.
Vicky capai gagang telefon.
Dalam keadaan tercungap-cungap, dia terus tanya saya,
"Dia selamat? Di mana dia?"
Maksudnya, mereka pun tak tahu lokasi Noriega.
Saya sampaikan "mesej" daripada Noriega.
Kononnya kalau dia rasa tak selamat,
dia boleh telefon saya, Maria, dan saya akan selamatkan dia.
Itulah perbualan terakhir kami pada 21 Disember.
Pada tengah hari 22 Disember, saya terima satu panggilan.
Vicky kata dia takut.
Saya beritahu dia yang saya akan jemput dia.
Pada 23 Disember, kami berjumpa di lokasi yang ditetapkan.
Kemudian, dia perasan kami memasuki Zon Terusan lama,
menuju ke pangkalan tentera.
Dia pandang saya dan tanya, "Kita nak ke mana?"
Saya kata, "Tempat yang selamat."
Saya beritahu dia yang saya bukan orang Noriega.
Saya bekerja untuk tentera AS.
Saya beritahu dia yang Noriega mesti dibawa ke muka pengadilan
dan Panama perlukan bantuan dia untuk tegakkan keadilan.
Selang beberapa hari kemudian,
dia mula sedar peranan dia dalam hal ini sangat besar.
Lagipun, dia perlu fikir tentang keselamatan anak-anak dia.
Saya rasa itulah yang mengubah fikiran dia.
Masalahnya, Vicky Amado suka bergaul dengan golongan sosialit.
Ibu dia, Norma, ada sebuah bar.
Noriega cuma makan makanan yang disediakan di situ
kerana takut makanan dia diracun.
Itulah ibu Vicky.
Sebaliknya, Vicky hidup dalam kemewahan
yang tak pernah dinikmatinya
sebelum dia kenal Manuel Noriega.
Ironinya, kami tak tahu pun lokasi Noriega
semasa saya bawa Vicky ke rumah selamat
pada 23 Disember itu.
KEDUTAAN VATIKAN, PANAMA MALAM SEBELUM KRISMAS 1989
Pada petang 24 Disember,
Noriega telefon Kedutaan Vatikan dan minta suaka diplomatik.
Noriega minta suaka di Kedutaan Vatikan
kerana ia tempat perlindungan yang ditubuhkan oleh Gereja Katolik.
Paus kata, "Sesiapa yang berlindung di Kedutaan Vatikan tak boleh disentuh."
Dia buat panggilan itu dari kedai aiskrim Tastee-Freez.
Okey, ini tempat letak kereta itu.
Sebelah itu Kedutaan Vatikan.
Nampak dua lelaki yang berdiri di tempat letak kereta itu?
Bilik Noriega betul-betul di depan mereka.
Di situlah Noriega menyorok.
Kemudian, di sekelilingnya…
Ada orang kata dia menyamar jadi biarawati untuk masuk ke Kedutaan Vatikan.
Ada orang kata dia berpakaian macam perempuan.
Ada juga yang kata Paderi Villanueva yang curi-curi bawa dia masuk.
Entah mana satu yang betul.
Kami terus bergegas dan yang pertama sampai di sana.
Kami pasang kawat duri untuk halang dia larikan diri.
Kami pasang kawat duri dalam beberapa bulatan sepusat mengelilingi kedutaan itu.
Dia takkan boleh lari.
Kemudian, kami tetapkan talian terus dari rumah selamat ke kedutaan itu
pada 26 atau 27 Disember supaya Vicky boleh berhubung
dengan Noriega secara terus melalui telefon.
Kami intip perbualan antara Noriega dan Vicky Amado.
Vicky cakap, "Awak tak boleh menyorok di situ selama-lamanya."
Sementara itu, sambil Vicky memujuk Noriega,
kami tingkatkan tekanan dari luar.
Kami pasang muzik rock guna pembesar suara.
Antaranya lagu "I Fought the Law and the Law Won".
Kuat sekuat-kuatnya.
Kami letak pembesar suara di luar tingkap bilik dia
dan pasang lagu siang malam tanpa henti.
Perhimpunan Agung mengutuk pencerobohan AS ke atas Panama
sebagai "pencabulan undang-undang antarabangsa."
Undi 75 berbalas 20.
Perhimpunan Agung PBB
meluluskan Resolusi 44/240
yang mendakwa AS, di bawah pentadbiran Presiden Bush,
mencabuli undang-undang antarabangsa
dan mencemarkan kedaulatan Republik Panama.
Pagi itu, saya balik ke ibu pejabat.
Kira-kira sebatu dari kedutaan itu,
saya nampak orang ramai berkumpul dan tunjuk perasaan.
Mereka bersorak sebaik nampak kereta saya.
Saya popular waktu itu.
"Biar kami masuk dan heret Noriega keluar!"
Saya balik ke ibu pejabat, telefon kedutaan itu dan kata,
"Rakyat Panama di luar sana bersedia
untuk serbu dan heret Noriega keluar."
Duta Vatikan faham dan minta Noriega keluar dari bilik.
Dia beritahu saya,
"Saya beritahu Noriega kalau dia tak serah diri,
rakyat Panama akan gantung dia macam Mussolini.
Itulah akibatnya kalau dia tak serah diri kepada Cisneros.
Cisneros ditugaskan untuk lindungi awak."
Betullah cakap dia.
Sebelum itu, saya tanya Vicky tentang sifat dan keperibadian Noriega.
Vicky cakap Noriega seorang lelaki yang bangga diri.
Dia sangat bangga dengan kedudukan dan pengaruhnya dalam tentera
serta tak suka dimalukan.
Waktu itulah saya terfikir kalau dia serah diri dalam uniform tentera dia,
mungkin dia takkan rasa begitu terhina.
Vicky beritahu Noriega, "Pakai uniform awak.
Keluar dari situ dengan penuh penghormatan.
Awak tak boleh menyorok selama-lamanya."
Kami arah personel tentera AS ke salah sebuah kediaman Noriega,
ambil uniform dia, basuh, gosok dan hantarnya ke kedutaan itu.
Dia selak langsir sebagai tanda setuju.
Dia cakap, "Saya akan serah diri kepada Jeneral Cisneros."
Saya beritahu Jeneral Thurman.
Thurman kata, "Jangan," jadi saya tak pergi.
ODA dikerah untuk periksa dan gari Noriega.
Saya tengok dari jauh.
SEPULUH HARI SELEPAS OPERASI JUST CAUSE 3 JANUARI, 8.50 MALAM
Pukul 8.50 malam itu,
Noriega keluar dari Kedutaan Vatikan dalam uniform tentera dia.
Kami tak nak dia takut, jadi kami cuba berlagak tenang.
Saya tak nak dia panik dan patah balik ke kedutaan itu.
Sia-sialah usaha kami nanti.
Dia berjalan keluar.
Saya terus pegang tangan dia supaya kami boleh periksa dan gari dia.
Dia tanya, "Di mana Jeneral Cisneros?"
Saya jawab, "Dia ada di seberang jalan."
Kami gari dan bawa dia ke helikopter Black Hawk.
Saya ada waktu dia digari.
Dia resah sebab ingat akan dicampak dari helikopter.
Sebab itu kami gari dia. Mungkin sebab itu.
Dia mula meracau.
Dia takut.
Dia memang penakut.
Selagi Noriega belum keluar dari kedutaan itu
dan selagi saya tak nampak dia diserahkan kepada ejen DEA,
selagi itu saya tak tenang.
Operasi Just Cause penuh ranjau dan duri.
Ia tak sempurna. Kami buat silap.
Ada banyak faktor. Antaranya tentangan musuh, cuaca
dan masalah teknikal lain, jadi pelaksanaannya tak sempurna.
Namun bagi skala dan skop operasi sebesar ini,
implementasinya agak memuaskan.
Berhubung pencerobohan dan operasi ketenteraan di Panama,
saya tak menyesal kerana terlibat.
Sebaliknya, saya bersyukur. Saya selamatkan banyak nyawa.
Yang mengejutkan kami, atau saya sekurang-kurangnya,
ialah Noriega masih jadi barua CIA sehingga saat terakhir.
Saya dan anak-anak buah saya sanggup mati demi dia.
Kami rasa sangat terkilan apabila dapat tahu
dia masih bekerja untuk musuh yang serang saya.
Anak buah saya mati di depan mata saya sendiri.
Pengajaran paling berharga bagi saya
ialah perang hanya merugikan dan nilai keamanan cukup berharga.
Itulah pengajarannya.
Kami masih tak tahu jumlah nyawa yang terkorban sepanjang pencerobohan itu.
Kami anggarkan kira-kira 2,000 hingga 3,000 nyawa terkorban,
tapi tiada rekod rasmi.
Noriega dijatuhi hukuman penjara selama 40 tahun di Amerika Syarikat.
Kemudian, dia dipenjarakan di Perancis kerana langgar undang-undang Perancis.
Selepas itu, dia diekstradisi ke Panama
dan dihumban ke penjara Zon Terusan.
Akhirnya, dia mati akibat kanser.
Noriega dilayan jauh lebih baik berbanding sepatutnya.
Noriega sangat kejam.
Misi di Panama dianggap berjaya kerana demokrasi dapat ditegakkan.
Panama ambil alih pengurusan terusan dan berupaya menjana pertumbuhan ekonomi,
tapi kita mesti berhati-hati
supaya tak lagi terlibat dalam pengambilalihan tentera.
Ia bukan saja meragut nyawa ramai perajurit muda,
tapi kerugian harta benda, darjat dan kedudukan di mata dunia.
Saya harap tiada lagi negara akan diceroboh oleh mana-mana negara lain.
JUMLAH KEMATIAN RASMI RAKYAT PANAMA SEMASA OPERASI JUST CAUSE IALAH 514 ORANG
23 ORANG TENTERA AS DAN 3 WARGANEGARA AS TURUT TERKORBAN
JENERAL MANUEL NORIEGA MERINGKUK DI PENJARA SELAMA 17 TAHUN
Terjemahan sari kata oleh Saffura